《方时敏见和再作属时敏》
宋代·程俱

世上窘边幅，如公患才多。欲方曹刘驾，似恐不啻过。

居然东吴瑞，岂但异亩禾。试令南宫直，文采照锦窠。

华发乃未遇，高花绕青萝。千载鸢肩生，低头客常何。

一朝风云上，顾岂求监河。勉旃安固穷，聊复曳屣歌。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。